- Hindi News
- National
- डीसी ने की बैंकों की जिला स्तरीय समन्वय समिति और सुरक्षा मानकों की समीक्षा
डीसी ने की बैंकों की जिला स्तरीय समन्वय समिति और सुरक्षा मानकों की समीक्षा
उपायुक्तराय महिमापत रे एवं पुलिस अधीक्षक वाईएस रमेश की संयुक्त अध्यक्षता में सभी बैंकों की जिला स्तरीय समन्वय समिति एवं सुरक्षा मानकों को लेकर समीक्षा बैठक डीसी कार्यालय के सभागार में आयोजित की गई। उपायुक्त ने कहा कि सभी बैंक अपने उपभोक्ताओं का मार्च के अंतिम तक मोबाइल नंबर एवं आधार नंबर को बैंक खातों से जोड़ें। उन्होंने इसके लिए सभी बैंकों को पंचायत स्तर पर कैंप करने का निर्देश दिया। उन्होंने सभी अनुपस्थित बैंकों के प्रतिनिधियों को स्पष्टीकरण करने का आदेश जिला अग्रणी बैंक प्रबंधक को दिया। उन्होंने कहा कि मोबाइल नंबर एवं आधार नंबर से जोड़ने हेतु 15 दिनों का समय निर्धारित किया है। उपायुक्त ने प्रधानमंत्री रोजगार सृजन योजना में अबतक निर्धारित लक्ष्य 91 में से 54 आवेदनों को ही विभिन्न बैंकों द्वारा स्वीकृति दिए जाने पर नाराजगी जाहिर की। उन्होंने बैंकों के प्रतिनिधियों से कहा कि जिला उद्योग केन्द्र द्वारा पीएमईजीपी के लिए 443 आवेदन दिए गए थे जिसमें मात्र 54 का निष्पादन किया जाना गंभीर विषय है। उन्होंने यूआईडीएआई के नोडल पदाधिकारी कौशलेन्द्र को निदेश दिया कि बैंकों द्वारा लगाए जाने वाले कैंपों में आधार पंजीकरण कराएं। बैंकों की सुरक्षा को लेकर पुलिस अधीक्षक वाईएस रमेश काफी गंभीर दिखे। उन्होंने सभी बैंकों के पदाधिकारियों से कहा कि बैंकों की सुरक्षा उनकी प्राथमिकता में से एक है। उन्होंने सभी बैंकों को सीसीटीवी कैमरा, अर्लाम, रिकॉर्डिंग उपकरण आदि लगाने का निर्देश दिया। उन्होंने सभी बैंकों के सुरक्षा गार्डो का डाटावेस बनाकर नजदीकी थाने में जमा करने का भी निर्देश दिया। बैठक में उपायुक्त एवं पुलिस अधीक्षक के अलावा बैंक आॅॅफ इंडिया के उप क्षेत्रीय प्रबंधक, पुलिस उपाधीक्षक रजत मणी बाखला, अजय कुमार, सुनील रजवार, जिला अग्रणी बैंक प्रबंधक संजय कुमार सिन्हा सहित सभी बैंको के प्रतिनिधि उपस्थित थे।
बैठक मंे उपस्थित बैंक कर्मी
बैठक करते डीसी, एसपी अन्य।
tgl_Latn sot_Latn hin_Deva hin_Deva hin_Deva mai_Deva mag_Deva